钦定古今图书集成/方舆汇编/职方典/第1350卷 > 寺观附
## 钦定古今图书集成/方舆汇编/职方典/第1350卷 > 寺观附

本府。〈高要县附郭。〉

天宁寺　在城东一里，旧名“安乐寺。” 宋崇宁三

年改“天宁寺。” 明成化六年定为“习仪之所。” 嘉靖间，郡守卢璘、徐鹢相继增修。

净明寺　在城北，宋绍兴年间建。明嘉靖二年，郡守曾直改前殿为忠节祠，后仍为寺，岁久颓塌。天启七年，邑人谭胜祖于祠左创复，仍称“净明。”

慧日寺　在城东北，宋至道年建。

宝光寺　在城东，临江。宋康定间，郡守包拯建。后并为“濂溪书院。”

岭山寺　旧名“峡山寺” ，在羚羊峡口，唐天宝二年建，后为巢寇所毁。明天启七年，县令汪渐磐建复。崇祯四年，郡守陆鏊增建香云阁。

白云寺　在城东顶湖山上，宋建。石壁有“正法眼藏涅槃妙心” 八大字尚存。寺僧解种茶，名白云茶，与黄山争胜。

皇清巡抚都御史刘秉权重修山门及护法殿，自为

记

智度寺　在横石都

胜果寺　在马鞍都。俱宋至道建。

清禅寺　在小洲都新田村之左。

龙山寺　在金西都，宋建。

普济寺　在傍湖都，旧名“崇陆台。”

兴元寺　在陶山都。明崇祯二年，邑人梁挺芳等建。

龙华寺　在宋崇水口，与岭山寺相对，明崇祯三年建。

大兴寺　在莲塘都，枕神符岩，明崇祯四年建。元妙观　在城西景星坊，宋至道间郡守朱显之建。

白鹤观　在新江都，宋景祐年建。

庆云寺　距城三十里许，鼎湖山上。明崇祯间，僧道丘始建茅室一舍，寻修寻广，今至百馀间。丛林胜概，甲于阖郡。

法轮寺　：在城西百步。康熙元年，总镇侯袭爵郡守杨万春创建。

梅山寺　在宝查都。宋咸淳间建，以祀梁氏“五孝女。”

白衣庵　在城西牛眠冈，原在景星坊晏公庙后。明洪武间，郡守周子成建。有齐氏节妇，岁租五十石供祀。初，郡守建晏公庙，工竣，梦白衣大士送麟，因建大士阁于庙后。天顺间，西贼逼境，以其近城，迁于水关门。

皇清顺治四年，西贼犯城，巡道李光垣令迁于今所。

改今名。康熙九年，邑令王有芳重修。

法华庵　在宝月台右。明崇祯九年，谪官沈棨建。

皇清顺治十八年，总督李率泰镇府侯，袭爵张国勋

修

紫林庵　在城北慧日寺右，明崇祯十七年建。

皇清顺治十年，毁于《西寇》，寻建复。十二年，总督李率

泰重修。十五年，总督李栖凤复建“大悲阁” 、“长青庵　” 即石头庵旧址，原有齐氏岁租八十石供祀，在阅江楼右。顺治十五年，总督李率泰复建。

天成庵　在水坑都鼎湖山之东麓。康熙七年，知县王有芳建。

青莲庵　在樟村都罗坑，迳山水，构架幽丽，都人士岁时游息之所，相传有《青莲八景》云。普庆庵　在朝南塘，康熙甲午年建。

华严庵　在古坝都。明崇祯间，绅衿李应星等同僧汝定建。

梅庵　在城西四里，宋至道二年建，以奉六祖。

皇清康熙十年，郡守史树骏重修。

西石头庵　在城北富安坊，旧名“石庵” ，亦名“菩提台。” 宋至道间建。

云秀庵　在桂林都，宋祥符间建。

堤庵　在黄冈都，宋绍定间建。

金粟庵　在马鞍都。宋咸平中建，僧祖泰归真处。

青云庵　在长利水口，宋建，寻废。明万历间复建。

祖台庵　：在小洲都虎山上。明天顺间，有六祖及灵通使者像，各高二尺许，石柱二、铜钟一，不知何处飞来。居民见而异之，为立庵奉焉。今祈祷、晴雨皆应。

广生庵　：在城东。总督周有德建。

天王堂　“在郡治东五十步” ，枕卫西畔，唐贞观中建。

观音堂　郡郭乡落皆有，《旧志》所载，乃城北富安坊，建自胜国者。

击竹堂　在城西二里，宋淳祐中建。

“西竺尼堂　” “在庆云坊” ，宋景定中建。

朱帅堂　在城内东北

医灵堂　在东厢。宋庆历间，郡守朱显之建。“崇真堂　” 在府东百步。郡守朱显之建。

报恩堂　在城隍庙侧，宋建。

真君堂　“在城西三台冈” ，宋庆历中建。

净土堂　在龙潭都，宋咸淳中建。

“善庆堂　” “在桂林都。”

福德堂　在布院都，俱元建。

宝峰堂　在白诸都，宋景定年建。

宝莲堂　在莲塘都，宝莲台之隅，宋开禧中建。金顶堂　在桂平都。宋咸平中建。

道果堂　在头溪都，宋咸淳中建。

“梅山堂　” ：在宝查都。宋咸淳中建，以祀梁氏五孝女。

宝积堂　在古坝都，宋咸平中建。

集福院　在依坑都，唐开元中建。

资福院　在良村都，宋至道中建。

崇教院　在樟村都

金溪道院　在金利都。俱元建，今废。

文昌阁　：“在理刑厅东。” 康熙十二年，知府史树骏建。

大士阁　：在理刑厅东。康熙十一年，同知韩世琳建。

紫微宫　在龙潭都，宋建。

东岳行宫　在七星岩。明万历间，郡守郑一麟建。

玉虚宫　在七星岩

佑圣殿　在城西景星坊。

玉皇殿　在星岩绝顶。明万历四十六年，邑人潘昕建。雕梁刻柱，皆石为之。

“真武殿　” ，在岩前最高处，登眺者径从左方稍级其石以纳足。

四会县

龙华寺　在城西二里仓冈山下，宋建。前临大江，后枕冈阜，为习仪之所。

般若寺　在县西半里。晋永康间建，今废。众缘寺　在橄榄都。

隆复寺　在隆复都，宋建。

南禅寺　在城西五里隆湖都。

卢峰寺　在舟官圃都卢峰山，俱宋建。

定慧寺　在贞山都，南汉建。

法流寺　在隆复都，明嘉靖间建。

金龄观　在城东一里，为迎春之所。

六祖庵　，在扶卢山下。六祖常避难，隐猎人中者十五载，后人因建庵祀之，每祷雨辄应。“元真堂　” ，在社山都大睦冈南。宋元嘉中建，明景泰中重修，地颇幽雅。

飞升堂　在隆湖都。宋端平四年建。旧《志》作“明洪武间建。”

迎仙堂　在寺山都，明洪武元年建。

崇真堂　在舟官都堂东北有预备仓。

凤山堂　在社山都

“玉虚堂　” 在黄冈河畔。

“真武堂　” 二一在鸦冈下，一在县治北，明嘉靖三十二年建。

天妃宫　在泮桥之东，明嘉靖间建。

新兴县

龙兴寺　在县东北，唐建，为习仪之所。

龙山寺　在仁丰都，古国恩寺也。唐太极元年，六祖在南华，命门人归本寺建塔。次年夏末落成。七月八日，师归新州。八月三日，圆寂于本寺。十一月，韶州官僚迎师回曹溪，本寺惟塑像奉焉。宋绍兴、明永乐、景泰间，皆尝修之。

金台寺　在城南半里许，古刹也。后圮人侵为圃。明万历二十四年重建。

光孝寺　在城东南擢秀坊，旧名“天宁” ，唐天宝赐额，今废。

延明寺　在宁化都宝盖山。唐贞观赐额，今废。临允寺　在宁化都仪峒山。唐天宝赐额，元末废。

岱山寺　在仁丰都天露山顶，唐贞观中建，后移在南路社墟村。

永宁寺　在县正南蓢村五里，相传为六祖辞母之处。初，六祖往黄梅参五祖时，其母李氏送至蓢村而别。后人于此建寺，旁有“慈母石” ，时有显迹。

宝盖寺　在仁丰都宝盖山，唐太和三年建。极乐寺　，在仁丰都。旧名荐福院，唐武德年建，明永乐元年改名永乐寺，万历间重修，改“极乐寺。”

鹤山寺　在延寿都鹤山。宋天禧中重修。仁义寺　在城东一里仁义坊。宋绍兴中建，今废。

永光寺　在延寿都，宋绍兴中建。

报恩寺　在照会都熙隆山，以奉六祖，宋绍兴中建。

秀罗寺　在照会都秀罗山麓，旧名“宝觉院” ，唐武德年建。

福兴寺　在照会都云石山，唐贞观中建。元妙观　在西城外，旧名“白鹤” ，唐改名“开元” ，宋改“天庆” ，明嘉靖间重建。

禄地庵　在仁丰都

祠山庵　“在朝岳坊。”

夏院庵　在“擢秀坊。” 俱宋绍兴中建。

福胜堂　在延寿都，元至治初建。

觉真院　在照会都凤华山。

福臻院　在照会都慈云山。

晓真院　在照会都。俱宋绍兴年赐额。

六真院　在县东南。宋蔡确贬新州，尝寓此。《阳春县》。

龙兴寺　在南厢，宋淳熙年建，元末废。

万寿寺　二：一在南厢，元建，今废；一在西门外，明成化间建，嘉靖元年毁，八年复建。

净慧寺　在思良乡，旧名“乐山禅院。” 明洪武元年重建，改“峒石寺” ，今废。

南冈寺　在思良都。明洪武元年建，今废。龙泉寺　在顺阳都。

道堂　在太平都。明洪武元年建，今废。

阳江县

宁寿寺　在东南一里甘泉之阳。唐武德四年创。宋崇宁三年敕改今额，为“习仪之所。”

宁国寺　在北山，唐武德初建，有铜像，祷雨浴之即应。

报恩光孝寺　在县治南，唐武德初建。

圆明寺　在北山，宋咸淳中建，元废。

花果寺　在城西四十里，旧名“延福” ，宋至道年建，寻圮。

六祖寺　，在海朗城东隅。其签灵验，祈求者不绝。

石觉寺　在城西南三里恩江之湄，为江口捍门，近唐开元寺旧址。

皇清顺治甲午，僧如津募邑人陈于圣、陈奇兄弟，寺

前馆地，拓复“观音堂。” 康熙三年，僧德章一著募金买寺右塘地，添建大佛殿、准提亭及放生池。邑人蔡长祥监造。康熙十年，众置寺田，米二石三斗，在木赉村。

白沙寺　在城南一里，明隆庆四年建。

皇清顺治九年增修，平畴弥望，寺门閴寂，令人意远。

近僧成真，手植橘百株于后圃，数年间，木奴百头，有赡寺田，供米三斗。

东山寺　在城东半里，明天启四年建，为送往迎来之所。堂前花木颇阴森。

皇清顺治十四年，游击徐恩盛置。寺田共米一石六。

斗

元妙观　在城东南，宋至道年建。元末废于兵火。

妙法庵　，在王母冈西。宋至道年建，元废。弥陀堂　，在东山。宋景德二年建，元废。

观音堂　二：一在城内，一在海朗。在《海朗》者一山。浑石庙在其巅，俯瞰外洋。其傍一石壁，竖镌“第一峰” 三字。

弥陀庵　即《濂溪书院》旧址。

观音堂　在崇善坊。明嘉靖年间创建。崇祯癸未，贡生李恕行、施地，知县马之瑛增修。

皇清康熙二十年重修。

《甘泉庵　》康熙十三年，戒僧成俶募建。城南附郭，精舍萧疏，绕砌池塘荷花甚盛。

高明县

延寿寺　在治东北下堡冈。宋至道二年建，原名“福祐院” ，明洪武间，归并丛林。嘉靖七年，知县陈坡修，为习仪之所。

延祥寺　在塘华村，宋至道二年建，旧名“尚安寺。”

东洲寺　在东郭外洲上。明嘉靖三十九年，知县徐纯建，以𫔎水口。

罗塘寺　在罗塘

岁足寺　在大幕都，久废。

飞来寺　，在仙村内。因北帝飞剑至仙村圣堂冈，降伏小童，能先言祸福，故众建寺于冈顶，扁曰“飞来。”

圆明寺　在宋坑村

圆明堂　在罗塘都

养真堂　在刘村都。俱元至正二年建。

延庆院　在城北一里，旧名“恩惠院” ，宋至道间建，久废。今多植松以护县治。

山台院　在文储都。宋景定二年建。今移太平巡司于此。

白业庵　在南河之东壕基。谭乔桂等建。“瑞石庵　” 在太康村。康熙五年邑举人谭良泰建。

万善庵　“在部州村。”

五龙庵　在崇步一都内。

准提庵　在仙村

观音堂　三：一在儒学之右；一在布社都内；一在清泰二都内。

福真堂　“在清泰村。”

“三真堂　” 在范州村。

“朝元堂　” 在《丙州村》。

“集福堂　” 在范州都。

“懽喜堂　” 在范州都。

“三益堂　” 在范州都。

总真堂　在清溪都

佛迹堂　在罗俊都。有仙人大迹，在神座下，可容水一大坛。慧真堂　在罗俊都。

福善堂　在罗俊都

元帝宫　在东郊外

北帝宫　在陀程村

马公水大士阁　在唐际村。

恩平县

云松寺　在宁寿坊，今习仪之所。旧有松七株，又名“七松寺。”

开元寺　在静德都

鹏冈寺　在仕峒都鹏冈村右山。

潭流寺　在潭流村侧

广宁县

福寿寺　，在城南外半里许。习仪之所，旧名“福民。”

《无碍寺　，在东城外。迎春之所，原在永义都》。《众缘寺　，在橄榄都》。

永丰寺　在橄榄都永泰村。

龙龛寺　，旧讹“龙含寺” ，在橄榄都容村。六祖尝避难于此，构庵居之，年深庵废。明万历初，村人祈雨山麓，忽白云起自山隈，遥见白衣人影响云际，众望云罗拜。俄而雨，争归，荷锄及晴，蹑向云起处，摧崩少许，获一古碑。师自述在龙龛始末甚备，乡人因建寺奉之。今碑字已磨灭不可辨，或云为侵寺田者所去。然土人犹传碑中二语曰：“龙龛藏锡杖，衣钵在南华。”

弥勒寺　在橄榄都扶雷村。

化成寺　在太圃都

庆真堂　在官埠大巷口。

观音阁　在福寿寺北

白衣庵　在城东门外，明崇祯年建。

如来殿　：在城东门外。

准提庵　在福寿寺之西，庵后。

宝胜寺　在大由

水月营　在第八

圣堂　在第八

佛堂　在平冈水

真武庙　在黄坪

德庆州

云山寺　在晋康乡罗洪寨，今存。

三贤寺　在九都金郡东一里。明崇祯十四年修。

观音堂　在晋康乡三洲岩。郡人李逢陞建《三元宫》。

文昌宫　俱在三元塔西畔，今废。

金花宫　：在城隍庙东。顺治十六年，知州饶崇秩建。

光孝寺　在州西七十馀步，宋嘉祐间建。开元寺　，在州治东，唐建。

慈力寺　在城东厢九曲桥内。

华严寺　在城东六里

乾明寺　在香山

锦石寺　在锦石山麓

兴福寺　在《金林卿》。

无著庵　：在州北门五十馀步，今迁于养济院东，郡人李一韩重建。

《非庵　》，在香山寺北四十馀步，顺治壬辰，郡人李一韩建。康熙七年，知州秦世科增饰之。最上一层有雪坐，而环以墙垣，画栏花石，次第布置。

庵门，松阴之畔添石桥一道，引水入庭，迂回达门外，下石台而入莲池。石台在朝殿亭窗之下，甃以半栏，右有小门，下一级，又小台一座，流泉绕其台足。台上有幽篁数十株，中设二石磴，可容五六人棋酒其间。莲池大小二区，为景虽小，而曲径松风，鸣禽竹韵，别有一洞天也。况俯临城郭，锦水月明，烟峦雨霁，四时登眺，曷有穷也。是不但山灵生色，而四方游客亦与有分焉。故记之。

三教庵　在四都马墟，今存。

中涧寺　在悦城乡八都。

元妙观　在州东百七十步。旧名“天庆。” 创于宋元间，明洪武初，李质修。今为城隍庙。

慈济堂　在城内东北

道果堂　在东胜门内

崇福堂　在金、林乡二都。

恩波堂　在金林乡三都。

古台堂　在金林乡五都。

思夫堂　在晋康乡富豪里。

封川县

光孝寺　在城西五里仁寿坊，宋熙宁中建。今为习仪之所。

西山寺　在县西山，宋建，今废。

景星寺　在县北登高山，今废。

静严寺　在城西仁寿坊，今废。

宁寿寺　在县东德宁乡，今废。

麒麟寺　在归仁乡麒麟山。

云岩寺　在文德乡，今废。

白云刹　五代时僧实性建。

天庆观　在仁寿坊，今废。

安庆堂　“在贺江口” ，今废。

兴福院　在德宁乡

景福院　　　金钱院　　　安福院　俱在修泰乡。

德宁院　　　、保福院　　　、灵山院　俱在文德乡。

灵涧院　在归仁乡，今俱废。

开建县

光福寺　在县南十五里二都。元至正十七年，僧月庵开创，后圮。明天启七年，邑人侯用釆捐银二百两修复，改为“金珊寺。”

天福堂　在县东十五里三都。

元都观　在县西四里一都。

丈昌阁　二一在二都，邑人侯应遴倡建。一在三都，黄燧倡建，为邑士肄业会文之所。

光福院　在县南十里。元时建。。